Yukon
Yukon je najzapadnija i najmanja od 3 kanadske teritorije. Glavni grad je Whitehorse koji je ujedno i jedini grad ove teritorije. Formirana je izdvajanjem iz Sjeverozapadne teritorije 1898. godine. Aktom o Yukonu federalne vlade, koji je usvojen 27. marta 2002. godine, za naziv teritorije se usvaja termin "Yukon" iako se termin "Teritorija Yukon" i dalje koristi i popularniji je termin. Iako je teritorija službeno dvojezična (engleski i francuski), Vlada Yukona također priznaje jezike Prvih naroda, tj. jezike domorodačkog stanovništva, naroda Inuit ili Métis.